Markov potok (prítok Čierňanky)

Markov potok je vodný tok v Jablunkovskom medzihorí na území okresu Čadca a Frýdek-Místek v Česku. Je to pravostranný prítok Čierňanky v povodí Kysuce, má dĺžku približne 6 km a je tokom V. rádu. 

 Priebeh toku 
Potok pramení v českej časti Jablunkovského medzihoria, na južnom úbočí vrchu Girova (), v nadmorskej výške približne  Od prameňa v blízkosti chaty Gírová tečie južným smerom, údolím s nesúvislým lesným porastom. Onedlho priberá pravostranný prítok z lokality Kubalonka a križuje cestu do Hrčavy, kde prijíma ďalší pravostranný potok z oblasti Studeničného (). Postupne priberá vodu niekoľkých menších prítokov a popri osade Markov prechádza na Slovensko. Tu pokračuje slovenskou časťou Jablunkovského medzihoria popod Holý vrch () cez Markovské zadky. Priberajúc menšie prítoky tečie dolinou s nesúvislým porastom, križuje diaľnicu D3 a prechádza do intravilánu obce Čierne. Na dolnom toku vedie lokalitou Markov, kde podteká železničnú trať Čadca – Zwardoń a následne sa v nadmorskej výške približne  vlieva ľavostranne do Čierňanky v povodí rieky Kysuca. Potok patrí do širšieho povodia rieky Váh. 

Markov potok pramení a v hornej časti preteká územím obce Bukovec v okrese Frýdek-Místek v českom Moravsko-sliezskom kraji. Odtiaľ prechádza na územie obce Čierne v okrese Čadca v Žilinskom kraji, kde aj ústí.

 Referencie 

 Pozri aj 
 Zoznam vodných tokov v povodí Kysuce
 Jablunkovské medzihorie

 Externé odkazy 
 Poloha na turistickej mape

Kategória:Potoky na Slovensku
Kategória:Vodné toky v Jablunkovskom medzihorí
Kategória:Povodie Kysuce
Kategória:Vodné toky v okrese Čadca
Kategória:Čierne